Document ID: /roh_data/filtered/fineweb-2-filterrobots_roh.jsonl.gz/2701

Sco la chanzlia chantunala communitgescha, importan ils custs totals betg cuvrids per il traffic public previsiblamain bun 140milliuns francs. Da quels surpiglia la confederaziun quasi trais quarts. Il chantun paja ina contribuziun da 24,7 milliuns francs. Il chantun emposta ultra da quai prestaziuns supplementaras en il traffic da persunas en la dimensiun dad 11,2 milliuns francs. Quai per part er sco mesira per promover il traffic public. Ensemen cun ils 1,6 milliuns francs per il manaschi dal traffic da rauba che sto vegnir finanzià ensemen cun la confederaziun, resulta pia ina contribuziun chantunala da totalmain 37,5 milliuns francs per l'onn 2018.
RR novitads 09:00